stanford-oval/wikipedia huggingface dataset:
מחוננות
מחוננות בישראל

משרד החינוך מבצע מבחנים לאיתור מחוננים, באזורים בהם קיימות מסגרות מתאימות לתלמידי החינוך הממלכתי בלבד (לא נכללים תלמידי מסגרות 'מוכר שאינו רשמי' או 'חינוך ביתי' בתהליך האיתור). המבחנים נערכים בידי מכון הנרייטה סאלד או מכון קרני, לתלמידי כיתות ב' או ג', וכן בכיתה ו', והם בנויים משני שלבים עוקבים. שלב ראשון, בו עוברים כל תלמידי כיתות ב' או ג' מבחן סינון הבוחן את יכולותיהם בתחום הבנת הנקרא וחשבון. המבחן מבוצע במסגרת בית הספר. מבחן זה מאפשר לאתר את התלמידים בעלי היכולת הגבוהה ביותר בכל כיתה (כ-15% מכלל הנבחנים), בנוסף לתלמידים הללו, ניתנת אפשרות להמלצת המורים על תלמידים לקראת מבחן שלב ב'.
לאחר קבלת תוצאות המבחנים, על בית הספר להודיע להורי התלמידים אם ילדם נכלל או לא נכלל ברשימת הזכאים למבחן שלב ב'. בנוסף לתלמידים שעברו את מבחני שלב א', לצורך הסינון הראשוני, ניתן להוסיף תלמידים באמצעות המלצת צוות בית הספר.
מבחן שלב ב' נערך על ידי מכון סאלד או קרני, מחוץ לבית הספר, בשעות אחר הצהריים. הוא מועבר במתכונת קבוצתית בדומה למבחן שלב א', אך הוא קשה יותר ודורש התמודדות אינטלקטואלית בלחץ של זמן. על סמך תוצאות מבחני שלב ב', נבחרים ללמוד בתוכניות למחוננים 1.5%-2.5% מכלל המועמדים, ולתוכניות המצטיינים מוזמנים תלמידים נוספים, כך שבשתי התוכניות לומדים כ-5% מכלל המועמדים. את התשובה לגבי קבלתו (או אי-קבלתו) של הילד לתוכניות השונות מקבלים ישירות ממכון סאלד או קרני.
תוכנית המחוננים כוללת יום שליפה למרכז מחוננים אזורי בשעות הבוקר (על חשבון יום לימודים), ואילו תוכנית המצטיינים כוללת לימודי העשרה במרכזי המחוננים בשעות אחר הצהריים. המסגרות פועלות מכיתה ג' עד י"ב (כולל).
בנוסף לתוכניות המתקיימות במרכזי המחוננים, קיימת אפשרות להאצה ("הקפצת כיתה" או קידום בתחום לימודי ספציפי), לימוד בכיתת מחוננים ייעודית או בבית ספר ייחודי (בעיקר במרכזים עירוניים) והשתלבות במסגרות העשרה שונות נוספות (באמצעות למידה מרחוק או בחופשות במסגרת פנימייתית). תוכניות מחוננים בערים גדולות מעודדות את התלמידים להשתתף בקורסים אקדמאיים במטרה לצבור נקודות לתואר ראשון במהלך בית הספר התיכון.
כיום, המבחנים מאתרים 1%-3% מהאוכלוסייה, שלהם מחוננות אינטלקטואלית, ואינם מאתרים מחוננים בתחומים אחרים. בממוצע רב שנתי, מספר הבנות שמתקבלות לתוכנית המחוננים נמוך באופן משמעותי ממספר הבנים: הבנות מהוות רבע עד שליש מהתלמידים.
במחקר שנעשה על תלמידים בישראל שנבחנו בכיתה ב' נמצא שהסיכויים של תלמידים שנולדו במחצית הראשונה של השנה להמצא מחוננים גבוהים משמעותית מסיכויי ילידי המחצית השנייה של השנה.
ראו גם

גאון
מחוננות בקולנוע
לקריאה נוספת

אבנר זיו, מחוננים, ירושלים: כתר, 1990
אריקה לנדאו, האומץ להיות מוכשר, הוצאת דביר, 1990, 2002 (קריאת הספר בתצוגה מקדימה באתר "גוגל ספרים" )
חנה דויד, מחוננים בפריפריה: טיפוח, הוראה ומחקר, 2011. (לגרסה המלאה של הספר,  באתר פסיכולוגיה עברית)
חנה דויד, להיות הורים לילד מחונן, 2013. (לגרסה המלאה של הספר,  באתר פסיכולוגיה עברית)
הערות שוליים

↑  מחוננים ומצטיינים, באתר פורטל משה"ח
↑  לנדאו א' (1990). האומץ להיות מוכשר. דביר הוצאה לאור, תל אביב
1 2  חנה דויד, על לקויות למידה, הפרעת קשב וריכוז ואינטליגנציה, באתר פסיכולוגיה עברית, ‏15 בדצמבר 2010
↑  פורטל הורים - משרד החינוך
↑  אבנר זיו, "מחוננים", ירושלים: כתר, 1990
↑  אריקה לנדאו, "האומץ להיות מוכשר", הוצאת דביר, 1990, 2002
↑  שני, ע. (2009). http://education.academy.ac.il/SystemFiles/23090.pdf [אינדיקטורים הנוגעים לאוכלוסיות התלמידים המחוננים במערכת החינוך], סקירה מוזמנת כחומר רקע לעבודת ועדת אינדיקטורים למשרד החינוך.
↑   מאיה גז, הסיפור הלא ייאמן על חוקר הדורבנים שכתב את הקוד האתי לחלל, באתר הארץ, 16 בפברואר 2024
↑  Thomas E. Brown (2006), Attention Deficit Disorder: The Unfocused Mind in Children and Adults, Yale University Press, ISBN 0-300-11989-5
↑  נופר ישי-קרין ועדי פרי, אבחון של הפרעת קשב וריכוז (ADHD), באתר פסיכולוגיה עברית, ‏11 בדצמבר 2002
1 2  Carson, Shelley H.; Peterson, Jordan B.; Higgins, Daniel M. (2003). "Decreased Latent Inhibition Is Associated With Increased Creative Achievement in High-Functioning Individuals". Journal of Personality and Social Psychology. 85 (3): 499–506. doi:10.1037/0022-3514.85.3.499. ISSN 1939-1315.
↑  חנה דויד, אבחון ילדים מחוננים, באתר פסיכולוגיה עברית, ‏29 במאי 2012
↑  מבחן סינון מחוננים ומצטיינים במנב"סנט, באתר משרד החינוך
↑  חנה דויד, ‏חמישה תלמידים מחוננים בכיתה אחת – תיאור מקרה, באתר "דעת", מתוך הגיגי גבעה, ז', תשנ"ט
↑  Segev, Elad; Cahan, Sorel (2013). "Older children have a greater chance to be accepted to gifted student programmes". Assessment in Education: Principles, Policy & Practice. 21 (1): 4–15. doi:10.1080/0969594X.2013.822847. ISSN 0969-594X.
| --- | --- |
בקרת זהויות :  NLI: 987007541863405171  BNE: XX5327594  BnF: cb12310438z (data)  GND: 4128223-1  LCCN: sh89007233
לשרוד עד החופש

| --- | --- |

כרזת הסרט בעברית
 בימוי:  ורנר הרצוג 
 הופק בידי:  אליה סמחה 
 תסריט:  ורנר הרצוג 
 עריכה:  ג'ו ביני 
 שחקנים ראשיים:  כריסטיאן בייל ג'רמי דוויס סטיב זאן מרשל בל
 מוזיקה:  קלאוס באדלט 
 צילום:  פטר זייטלינגר 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר, נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  24 יולי 2007
 משך הקרנה:  126 דק' 
 שפת הסרט:  אנגלית, לאו, וייטנאמית
 סוגה:  סרט מלחמה, סרט דרמה, דוקו-דרמה, סרט ביוגרפי 
 תקציב:  $10.000.000
 הכנסות:  $7,177,143
 הכנסות באתר מוג'ו:   rescuedawn
 אתר רשמי
 דף הסרט ב־IMDb
 
דיטר דנגלר ב-1966
המטוס של דיטר דנגלר
לשרוד עד החופש (באנגלית: Rescue Dawn) הוא סרט הישרדות של הבמאי ורנר הרצוג. הסרט שיצא לאקרנים ב-2007, מספר את סיפור חייו של דיטר דנגלר (אנ'), אותו מגלם כריסטיאן בייל. סיפור זה כבר כיכב בעבר בסרט ביוגרפי של הרצוג, דיטר הקטן לומד לעוף, משנת 1997.
עלילה

דיטר הוא טייס אמריקאי בזמן מלחמת וייטנאם, המשרת בטייסת VA-145 על נושאת מטוסים רינג'ר, מטיס מטוס מסוג A1 סקייראידר. בפברואר 1966 בעת ביצוע משימה מעל לאוס מטוסו נפגע ומתרסק לקרקע. הגם שדיטר שורד את ההתרסקות, הוא נרדף ולבסוף נתפס על ידי מיליציה מקומית.
לדיטר ניתנת הזדמנות לשחרור או לפחות להקלה בתנאי השבי על ידי המושל המחוזי (בגילומו של פרנסואה צ'או) אם יחתום על מסמך המגנה את אמריקה, אולם הוא מסרב. הוא מעונה ונלקח למחנה מאסר במעבה הג'ונגל. שם הוא פוגש טייסים נוספים, ביניהם ג'ין בראיין (ג 'רמי דייוויס) ודוויין וו מרטין (סטיב זאן), שמטוסיהם הופלו שנים קודם לכן. דיטר מתחיל לתכנן בריחה, אך נתקל בחוסר אמון של חבריו האסירים, המדוכאים באמצעות עינויים פיזיים ופסיכולוגיים של שומרי המחנה.
עם הזמן, כל האסירים מסכימים לברוח, אך הם בוחרים מסלולים נפרדים לבריחה דרך הג'ונגל. דיטר ומרטין מנסים להגיע אל נהר המקונג ולחצות את הגבול לתאילנד, אך בדרכם הם נקלעים לכפר מקומי ומרטין נהרג על ידי המון זועם מתושבי הכפר. לבסוף, דיטר מחולץ על ידי מסוק אמריקני עוד בטרם חצייתו את הגבול. במטוס, תרמילו של דיטר נבדק על ידי הטייסים לאחר שמתגלים בו תנועות חשודות, אך התרמיל מכיל רק נחש אכול למחצה ששימש לו כמזון בעת הבריחה.
בבית החולים הצבאי הוא נתון בהשגחה קפדנית בגלל מחלוקת בין הצי לחיל האוויר בנוגע לתיחקורו (חיל האוויר חילץ אותו). כל זאת עד שחבריו מן הטייסת מגיעים ו'חוטפים' אותו. הוא נלקח בחשאי בחזרה אל נושאת המטוסים שלו, שבה הוא מתקבל כגיבור על ידי הצוות כולו.
שחקנים

כריסטיאן בייל - דיטר דנגלר
סטיב זאן - דוויין מרטין
ג'רמי דייוויס - ג'ין בראיין
מרשל בל - אדמירל ברינגטון
פרנסואה צ'או - המושל המחוזי
איוון ג'ונס - טייס צ'יפי
טיי סימפקינס

| --- | --- |
אין תמונה חופשית
 לידה:  6 באוגוסט 2001 (בן 23) ניו יורק, ניו יורק, ארצות הברית
 סוגה מועדפת:  מדע בדיוני
 מדינה:  ארצות הברית 
 תקופת הפעילות:  מ-2001
 עיסוק:  מדבב
 פרסים והוקרה:  מועמד לפרס סאטורן על הביצוע הטוב ביותר על ידי שחקן צעיר
 פרופיל ב-IMDb
 
טיי קיגן סימפקינס (באנגלית: Ty Keegan Simpkins; נולד ב-6 באוגוסט 2001) הוא שחקן אמריקאי.
חייו

סימפקינס נולד בניו יורק למוניק וסטיבן סימפקינס; הוא אחיה הקטן של השחקנית ראיין סימפקינס.
קריירה

הוא הופיע לראשונה בטלוויזיה בגיל 3 שבועות, בסדרה "One Life to Live" ובסדרה "Guiding Light" בה שיחק בשנים 2001 - 2005 בתפקיד ג'וד קופר באואר. שיחק באחד מפרקי "חוק וסדר: כוונה פלילית" ב-2005 והמשיך להופיע בפרסומות ומודעות.
סרט הקולנוע הראשון בו השתתף היה "מלחמת העולמות" משנת 2005 בו שיחק ילד בן 3.
ב-2006 שיחק בסדרה "ילדים קטנים" את אהרון אדמסון.
ב-2008 שיחק בסרט "גאווה ותהילה" ביחד עם אחותו רייאן, כבניו של ג'ימי אגאן (קולין פארל), ובסרט "גני הלילה" בתור דילן ויטהד. באותה שנה הופיע בסרט "חלון פנורמי" יחד עם אחותו.
ב-2010 שיחק בסרט "שלושת הימים הבאים" (אנ') מאת פאול האגיס בתור לוק ברנן.
בשנת 2011 שיחק בסרט האימה "הרוע שבפנים" בתור דמלטון למברט, תפקיד אליו שב ב-2013 בסרט "הרוע שבפנים 2".
ב-2013 שיחק ב"איירון מן 3" את הילד הארלי קינר, עוזרו של סטארק (רוברט דאוני ג'וניור) והיה הילד הראשון בסדרה. את תפקיד זה שב לגלם בתפקיד אורח בסרט הנוקמים: סוף המשחק בשנת 2019.
ב-2015 שיחק ב"עולם היורה" את גריי מיטשל לצד ניק רובינסון (ששיחק את ז'אק מיטשל), כשני אחים המבקרים את דודתם קלייר (ברייס דאלאס הווארד) בפארק היורה. על תפקידו בסרט קיבל את פרס סאטורן על "ההופעה הטובה ביותר של שחקן צעיר". באותה שנה שיחק במותחן "נעלם" בכיכובה של אוליביה ויילד.
ב-2016 שיחק בסרט "The Nice Guys" את בובי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | מלחמת העולמות | ילד בן 3 |  |
| 2006 | ילדים קטנים | ארון אדמסון |  |
| 2008 | Gardens of the Night | דילן ווייטהאד |  |
| 2008 | גאווה ותהילה | מת'יו איגן |  |
| 2008 | חלון פנורמי | מייקל ווילר |  |
| 2009 | Family of Four | טומי בייקר |  |
| 2010 | שלושת הימים הבאים | לוק |  |
| 2010 | הרוע שבפנים | דלטון למברט |  |
| 2012 | Arcadia | נאט |  |
| 2012 | Extracted | אנתוני הצעיר |  |
| 2013 | איירון מן 3 | הארלי קינר |  |
| 2013 | הרוע שבפנים 2 | דלטון למברט |  |
| 2015 | Hangman | מקס |  |
| 2015 | נעלם | אדם |  |
| 2015 | עולם היורה | גריי מיטשל |  |
| 2016 | בלשים בע"מ | בובי |  |
| 2018 | הרוע שבפנים: המפתח האחרון | דלטון למברט |  |
| 2019 | הנוקמים: סוף המשחק | הארלי קינר |  |
| 2021 | Where's Rose | אריק דניאלס |  |
| 2022 | הלוויתן | תומאס |  |
| 2023 | The Re-Education of Molly Singer | אליוט |  |
| 2023 | הרוע שבפנים: הדלת האדומה | דלטון למברט |  |
| TBA | BirdsEye |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 - 2002 | לחיות את החיים | ג'ק מנינג | 4 פרקים |
| 2001 - 2005 | אור מנחה | ג'וד קופר באוור | 47 פרקים |
| 2005 | חוק וסדר: כוונה פלילית | ג'ייק ניקוס | פרק: "Ex Stasis" |
| 2008 | CSI | טיילר וולדריפ | פרק: "A Thousand Days on Earth" |
| 2008 | מרפאה פרטית | בריידן טיש | פרק: "Past Tense" |
| 2016 | איש משפחה | מתופף קטן | דיבוב; פרק: "How the Griffin Stole Christmas" |
| 2019 | Chimerica | לי ברגר הצעיר | מיני-סדרה |
| 2021 | Doogie Kameāloha, M.D. | אנתוני | פרק: "Talk-Story" |
טומטום ואנדרוגינוס

טוּמְטוּם ואַנְדְּרוֹגִינוֹס הם מונחים בהלכה המשמשים לתיאור מה שמכונה כיום "אינטרסקס".
אַנְדְּרוֹגִינוֹס הוא אדם שיש לו איברי מין של שני המינים גם יחד, וכתוצאה מכך לא ניתן להכריע באופן אובייקטיבי למי מהמינים הוא שייך. באדם כזה הספק הוא בלתי ניתן להכרעה מבחינה הלכתית.
לעומתו טוּמְטוּם הוא מי שאיברי מינו פנימיים ואינם נראים לעין, או שאין אפשרות לזהות על פי איברי מינו לאיזה מין הוא שייך כי הם אינם משתייכים באופן מובהק לאחד מהמינים, אך ייתכן כי יזוהה לאחר זמן, רטרואקטיבית, שייך לאחד מהמינים.
אטימולוגיה

המילה "אנדרוגינוס" היא הרכבה של שתי מילים ביוונית: andro) ανδρο) - איש, ו-gyne) γυνη) - אישה. על פי ספר הערוך, המילה "טומטום" באה מהמשמעות של "אטום"; כלומר, שאיברי המין אינם גלויים.
השלכות הלכתיות

לפי ההלכה, טומטום אינו נחשב אדם ממין שלישי, אלא מוגדר כספק אשה וספק גבר. כך למשל קובעת המשנה בנוגע להלכות זב: ”טֻמטום ואנדרוגינוס נותנין עליהם חמרי (חומרות) האיש וחמרי האישה” (מסכת זבים, פרק ב', משנה א'). דבר זה בא לידי ביטוי בהלכה במקומות נוספים, שבהם מתייחסים לשני אנשים אלה כאל ספק, ומשכך יש להחמיר כשני הצדדים.
מטעם זה טומטום חייב במצוות עשה שהזמן גרמא (כמו אנשים) וחלות עליו החומרות של שני המינים, מספק. מחמת אותו ספק טומטום לא יכול להוציא אחרים ידי חובה במצווה שנשים אינן חייבות בה, כי ייתכן שהוא עצמו אינו חייב בה, ואדם שאינו חייב במצווה אינו יכול להוציא אחרים ידי חובה בה.
יוצא מהכלל היא מצוות עלייה לרגל, שטומטום ואנדרוגינוס שניהם פטורים ממנה, כיוון שהם התמעטו מלשון הפסוק "יראה כל זכורך" (מלשון זכר).
בנוגע לכמה דינים, דינו של הטומטום הוא ייחודי:
מותר לאנשים משני המינים להתייחד עם טומטום.  הזכר משום שהוא לא נחשד על יחסים עם טומטום והנקבה משום שהטומטום לא יכול לבעול אותה.
לנקבה מותר לקיים יחסי מין עם טומטום.
לבת זוג של טומטום אין מעמד הלכתי של אשת איש רגילה, והנואף איתה לא נענש בחנק ככל שוכב עם אשת איש וזאת משום שהטומטום נחשב כספק זכר.
זכר השוכב עם טומטום משכב זכר  חייב במכת מרדות מספק.
השלכות הלכתיות > טומטום שנקרע

טומטום שנקרע העור שמעל איברי המין שלו ונמצא כי יש לו איברי מין זכריים או נקביים, משנה את מעמדו ההלכתי, ומאותו רגע מינו נקבע על פי איבר המין שנתגלה שיש לו. אף על פי שבמקרה כזה מסתבר רטרואקטיבית שמרגע לידתו היה לו מין מוגדר, הוא לא נחשב כאילו היה לו מין מרגע לידתו, אלא רק מרגע חשיפת איברי המין.
ראו גם

אינטרסקס
הערות שוליים

↑  רבי נתן מרומי, ספר הערוך, ערך "טם"
↑  משנה תורה לרמב"ם, ספר המדע, הלכות עבודה זרה וחוקות הגויים, פרק י"ב, הלכה ד'.
↑  משנה תורה לרמב"ם, ספר זמנים, הלכות שופר וסוכה ולולב, פרק ב', הלכה ב'; ניתן להסיק משם לגבי שאר המצוות שספק אם חייב בהן.
↑  משנה, מסכת חגיגה, פרק א', משנה א'.
↑  תלמוד בבלי, מסכת חגיגה, דף ד', עמוד א'.
↑  שולחן ערוך, אבן העזר, סימן כ"ב, סעיף י"ב.
↑  משנה תורה לרמב"ם, ספר קדושה, הלכות איסורי ביאה, פרק ג', הלכה א'.
↑  משנה תורה לרמב"ם, ספר קדושה, הלכות איסורי ביאה, פרק א', הלכה ט"ו.
↑  משנה תורה לרמב"ם, ספר משפטים, הלכות נחלות, פרק ב', הלכה ג'.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
צ'דוויק בוזמן

| --- | --- |
צ'דוויק בוזמן בכנס "קומיק-קון" בסן דייגו, יולי 2017
צ'דוויק בוזמן בכנס "קומיק-קון" בסן דייגו, יולי 2017
 לידה:  29 בנובמבר 1976 אנדרסון, ארצות הברית 
 פטירה:  28 באוגוסט 2020 (בגיל 43) לוס אנג'לס, ארצות הברית 
 מקום קבורה:  Forest Lawn Memorial Cemetery 
 שם לידה:  צ'דוויק ארון בוזמן
 מדינה:  ארצות הברית 
 תקופת הפעילות:  2002–2020 (כ־18 שנים) 
 מקום לימודים:  אוניברסיטת הווארד  בית הספר הבריטי-אמריקאי למשחק  תיכון ט. ל. האנה 
 בת זוג:  טיילור סימון-לדווארד
 פרסים והוקרה:  דוקטור לשם כבוד מאוניברסיטת הווארד (2018)  טיים 100 (2018)  פרס גלובוס הזהב לשחקן הטוב ביותר - סרט דרמה 
 פרופיל ב-IMDb
 
צ'דוויק ארון בוזמן (באנגלית: Chadwick Aaron Boseman;‏ 29 בנובמבר 1976 – 28 באוגוסט 2020) היה שחקן קולנוע וטלוויזיה אמריקאי. הוא נודע בעיקר בזכות גילומו של גיבור-העל הפנתר השחור/טצ'אלה בסרטי היקום הקולנועי של מארוול. הופעתו בתפקיד ראשי בסרט "הפנתר השחור" התקבלה בביקורות מהללות וזיכתה אותו בפרס גילדת שחקני המסך ובפרס NAACP Image. על תפקידו בסרט "הבלוז של מא רייני", זכה בוזמן לאחר מותו בפרס גלובוס הזהב לשחקן הטוב ביותר - סרט דרמה, ובמועמדות לפרס אוסקר לשחקן הטוב ביותר בטקס פרסי אוסקר ה-93.
ראשית חייו

בוזמן נולד וגדל בעיירה אנדרסון שבקרוליינה הדרומית לקרוליין, אחות במקצועה, ולירוי בוזמן, עובד במפעל לטקסטיל ובעל עסק לריפוד. שניהם אפרו-אמריקאים נוצרים. הוא חונך כנוצרי והוטבל לנצרות. נטל חלק במקהלת כנסייה וקבוצת נוער. הכומר שלו בעבר אמר ששמר על אמונתו. בוזמן הצהיר שהתפלל להיות הפנתר השחור לפני שלוהק לגילום הדמות.
בכיתה י' כתב את המחזה הראשון שלו, "Crossroads", והעלה אותו בבית הספר לאחר שבן כיתתו נורה ונהרג.
סיים לימודי תואר ראשון בבימוי באוניברסיטת הווארד שבוושינגטון די. סי.. הוא למד גם בסמסטר קיץ בחסות אוקספורד באקדמיה הבריטית-אמריקאית למשחק.
קריירה

בשנת 2003, בוזמן החל את הקריירה שלו כשחקן בפרקים בודדים של סדרות הטלוויזיה בהן "משמרת שלישית", "כל ילדיי", "חוק וסדר", "CSI: ניו יורק", "ER", "פשע מן העבר" ו"שקר לי". כמו כן שיחק במשך שתי עונות בסדרה "לינקולן הייטס" של רשת ABC Family ושיחק בסדרת המסתורין של רשת NBC "אנשים אנונימים" עד שבוטלה.
עבודותיו הבולטות כשחקן קולנוע היו גילום דמותו של ג'קי רובינסון בסרט הקולנוע "42" משנת 2013, ובתפקיד ג'יימס בראון בסרט הביוגרפי "קומו על הרגליים" משנת 2014. הוא גילם את דמותו של שחקן הפוטבול וונטה מאק בסרט "יום הבוחר" מ-2014, ואת עורך הדין והשופט ת'ורגוד מרשל בסרט "מרשל" משנת 2017.
בוזמן נבחר לשחק בתפקיד גיבור-העל הפנתר השחור בסרט השלישי בסדרת קפטן אמריקה, "קפטן אמריקה: מלחמת האזרחים" שיצא לאקרנים ב-2016 ועל תפקיד זה היה מועמד לפרס סאטורן לשחקן משנה, וכן כיכב בתפקיד הראשי בסרט "הפנתר השחור" שיצא ב-2018 עליו היה מועמד שוב לפרס סאטורן, הפעם בקטגוריית שחקן ראשי. שיחק בתור הפנתר השחור גם בסרט "הנוקמים: מלחמת האינסוף" באותה שנה. הוא שב לגלם את התפקיד גם בסרט ההמשך "הנוקמים: סוף המשחק" ב-2019.
ב-2019 גילם בלש משטרה במותחן האקשן המשטרתי "21 גשרים" שאותו גם הפיק.
ב-2020 גילם מנהיג יחידה צבאית במלחמת וייטנאם בסרט "הזהב של נורמן".
לפני פטירתו הצטלם לסרט הדרמה "הבלוז של מא רייני", המבוסס על מחזה באותו השם. הסרט צפוי לעלות לנטפליקס. על משחקו בסרט, לאחר מותו העניקה התאחדות בחירת המבקרים האמריקאית (CCA) (אנ') לבוזמן את פרס הופעת השנה בקולנוע השחור (אנ'), וכמו כן הוא זכה בפרס גלובוס הזהב לשחקן הטוב ביותר - סרט דרמה ובפרס השחקן הטוב ביותר בפרסי איגוד מבקרי הקולנוע האמריקאי. ב-15 במרץ 2021 נמסר רשמית שבוזמן קיבל על תפקידו בסרט מועמדות לפרס אוסקר בקטגוריית השחקן הטוב ביותר בתפקיד ראשי, ובכך היה לשחקן השביעי בהיסטוריה המקבל מועמדות לפרס לאחר מותו, בקטגוריה זו או בקטגוריית שחקן המשנה הטוב ביותר
חיים פרטיים ומותו

בוזמן היה צמחוני.
ב-2016, בוזמן אובחן כחולה בשלב השלישי של סרטן המעי הגס. פרט זה נשמר בחשאיות ומעולם לא יצא אל כלי התקשורת, ובוזמן שיתף את הדבר אך ורק עם משפחתו. במקביל לטיפולי הכימותרפיה והניתוחים הרבים שעבר כחלק מן הטיפול בו, הוא המשיך לעבוד והצטלם לסרטים נוספים. בסוף 2019, המחלה החמירה והגיעה לשלב הרביעי, הקטלני. בוזמן איבד חלק נכבד ממשקל גופו והפך לתשוש במיוחד, ובהתאם לכך הוא הפסיק להופיע בפומבי. בסרטון שהעלה לרשת החברתית "אינסטגרם" באמצע אפריל 2020 הוא נראה רזה וחלש, אז מעריציו הביעו חשש לבריאותו מבלי לדעת על מחלתו. ב-28 באוגוסט, לאחר שגסס במשך כמה שבועות, בוזמן נפטר מסיבוכי הסרטן בביתו שבלוס אנג'לס, כשהוא בן 43.
הנצחה

אוניברסטת הווארד קראה על שמו של בוזמן את המכללה לאמנויות יפות של האוניברסיטה. הוא למד במכללה בין השנים 1997–2000, והוביל את מחאת הסטודנטים נגד מיזוג המכללה לתוך המכללה לאמנויות ומדעים. עצמאותה של המכללה לאמנויות יפות הושבה לה בשנת 2018, ביום שבו נאם בוזמן את נאום הכבוד בטקס הענקת התארים לבוגרי המכללה. הפרק השני בסדרה "מה אם...?" מוקדש לבוזמן. עוד הונצח במשחק הנפוץ פורטנייט בעזרת פסל של הפנתר השחור בחלק 2 עונה 14. בשנת 2022 עלה הסרט הפנתר השחור: ואקאנדה לנצח, המוקדש לזכרו של בוזמן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | The Express: The Ernie Davis Story | פלויד ליטל (אנ') |  |
| 2008 | Blood Over a Broken Pawn |   | סרט קצר; במאי, תסריטאי ומפיק בפועל |
| 2012 | The Kill Hole | לוטננט סמואל דרייק |  |
| 2012 | Heaven |   | סרט קצר; במאי ומפיק בפועל |
| 2013 | 42 | ג'קי רובינסון |  |
| 2014 | יום הבוחר | וונטי מאק |  |
| 2014 | קומו על הרגליים | ג'יימס בראון |  |
| 2016 | מלחמת האלים | תחות |  |
| 2016 | קפטן אמריקה: מלחמת האזרחים | טצ'אלה / הפנתר השחור | מועמד פרס סאטורן לשחקן המשנה הטוב ביותר |
| 2016 | Message from the King | ג'ייקוב קינג | גם מפיק בפועל |
| 2017 | מרשל | ת'ורגוד מרשל | גם מפיק שותף |
| 2018 | הפנתר השחור | טצ'אלה / הפנתר השחור | מועמד פרס סאטורן לשחקן הטוב ביותר |
| 2018 | הנוקמים: מלחמת האינסוף | טצ'אלה / הפנתר השחור |  |
| 2019 | הנוקמים: סוף המשחק | טצ'אלה / הפנתר השחור |  |
| 2019 | 21 גשרים | אנדרה דייוויס | גם מפיק |
| 2020 | הזהב של נורמן | נורמן ארל "סטורמין נורם" הולוואי | פרס סטלייט לשחקן המשנה הטוב ביותר בסרט עלילתי מועמד פרס גילדת שחקני המסך לשחקן המשנה הטוב ביותר (אנ') |
| 2020 | הבלוז של מא רייני | לוי גרין | פרס גלובוס הזהב לשחקן הטוב ביותר בסרט דרמה פרס גילדת שחקני המסך לשחקן הטוב ביותר מועמד פרס אוסקר לשחקן הטוב ביותר מועמד פרס באפט"א לשחקן הטוב ביותר בתפקיד ראשי מועמד פרס אינדפנדנט ספיריט לשחקן הטוב ביותר (אנ') (2020) מועמד פרס סטלייט לשחקן הטוב ביותר בסרט דרמה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | כל ילדיי | רג'י פורטר | תפקיד חוזר |
| 2003 | משמרת שלישית | דייוויד וואפר | פרק: "In Lieu of Johnson" |
| 2004 | חוק וסדר | פוסטר קייז | פרק: "Can I Get a Witness?" |
| 2006 | CSI: ניו יורק | רונדו | פרק: "Heroes" |
| 2008 | ER | דרק טיילור | פרק: "Oh, Brother" |
| 2008 | פשע מן העבר | דקסטר קולינס | פרק: "Street Money" |
| 2008–2009 | לינקולן הייטס | נתניאל "נייט" ריי | 9 פרקים |
| 2009 | שקר לי | קייב מק'ניל | פרק: "Truth or Consequences" |
| 2010 | Persons Unknown | סמל מק'ניר | תפקיד ראשי; 13 פרקים |
| 2010 | הגליידס | מייקל ריצ'מונד | פרק: "Honey" |
| 2011 | קאסל | צ'אק ראסל | פרק: "Poof, You're Dead" |
| 2011 | דטרויט 1-8-7 | טומי ווסטין | פרק: "Beaten/Cover Letter" |
| 2011 | צדק פרטי | ראלף בימן | פרק: "For Blood or Money" |
| 2011 | פרינג' | מארק ליטל / קמרון ג'יימס | פרק: "Subject 9" |
| 2021 | מה אם...? | טצ'אלה / הפנתר השחור | דיבוב; 4 פרקים פרס אמי לאמנויות יצירתיות לדיבוב הטוב ביותר (אנ') (2022) |
הערות שוליים

↑  ארה"ב: השחקן צ'דוויק בוזמן, כוכב "הפנתר השחור", נפטר בגיל 43, באתר ynet, 29 באוגוסט 2020
↑  Remien, Shale. "Anderson native Chadwick Boseman stars as the Black Panther: Local pastor reacts". Greenville, South Carolina: WHNS. ארכיון מ-25 בפברואר 2018. נבדק ב-16 בפברואר 2018. {{cite web}}:  (עזרה)
↑  Watson, Elliot. "Chadwick Boseman on Black Panther and the healing power of cinema". HungerTV.com. London: Hunger Publishing Ltd. ארכיון מ-16 בפברואר 2018. נבדק ב-16 בפברואר 2018. {{cite web}}:  (עזרה)
↑  Meet Marvel’s Black Panther: Chadwick Boseman, אתר מגזין וראייטי, 28 באוקטובר 2014
↑  N'Duka, Amanda (February 2, 2021). Critics Choice Association Honors Chadwick Boseman, Delroy Lindo, Zendaya, John David Washington, Tessa Thompson & More For The 3rd Annual Celebration Of Black Cinema. Deadline Hollywood. Retrieved February 3, 2021
↑  D'Alessandro, Anthony (March 15, 2021). Chadwick Boseman Becomes Seventh Actor To Receive Posthumous Oscar Nomination. Deadline Hollywood. Retrieved March 15, 2021
↑  Uwumarogie, Victoria (22 במרץ 2018). "Drake, Chadwick And Other Famous Black Men Who've Gone Vegetarian And Vegan". MadameNoire. נבדק ב-5 בינואר 2020. {{cite web}}:  (עזרה)
↑  Christina Maxouris, "'Black Panther' star Chadwick Boseman has died", CNN, August 28 2020
↑  Hipes, Patrick (May 26, 2021). Howard University To Rename College Of Fine Arts After Alum Chadwick Boseman. Deadline Hollywood. Retrieved May 26, 2021
| --- | --- |
בקרת זהויות :  NLI: 987007405410205171  PLWABN: 9811572010005606  BIBSYS: 15022782  BNE: XX5340295  BnF: cb16902817z (data)  GND: 1045564826  ICCU: VIAV140228  ISNI: 0000 0004 2005 1438  LCCN: no2007055071  NKC: xx0205063  NTA: 364301406  SUDOC: 183921801  VIAF: 305310743   WorldCat (עם VIAF): 305310743
פלסטינים נוצרים

| --- | --- |

 דת
 נצרות אורתודוקסית, נצרות אוריינטלית אורתודוקסית, הכנסייה הקתולית אנגליקניזם, לותרניזם, ועוד
 
פלסטינים נוצרים הם נוצרים הדוגלים בלאומיות הפלסטינית השייכים לאחת ממספר עדות נוצריות: הכנסייה המזרחית האורתודוקסית, הכנסיות האוריינטליות האורתודוקסיות, הכנסייה הקתולית (כולל זרמים מזרחיים ומערביים), אנגליקניזם, לותרניות, ענפים שונים של הפרוטסטנטיות ואחרים. ברנרד סבלה (Sabella) מאוניברסיטת בית לחם מעריך כי 6.5% מהאוכלוסייה הפלסטינית ברחבי העולם היא נוצרית, וכי 56% מהם חיים מחוץ לרשות הפלסטינית, ובכלל זה פליטים פלסטינים. גם בניב המקומי של הערבית הפלסטינית וגם בערבית קלאסית או ערבית תקנית מודרנית, נוצרי נקרא "נַסְרַאנִי" (نصراني; מהמילה הערבית לנצרת) או "מַסִיחִי" (مسيحي; נגזרת של המילה הערבית "מַסִיחְ", שפירושה משיח).
ישנם גם נוצרים פלסטינים רבים שהם צאצאים של פליטים פלסטינים מהתקופה שלאחר 1948, שברחו למדינות בעלות רוב נוצרי ויצרו קהילות נוצריות גדולות בפזורה. בהגדרה הרחבה יותר של נוצרים פלסטינים, שכוללת את הפליטים הפלסטינים, הפזורה, ואנשים ממוצא פלסטיני נוצרי מלא או חלקי – הנוצרים הפלסטינים מהווים כ-6%-7% מכלל האוכלוסייה הפלסטינית בעולם. נוצרים פלסטינים חיים בעיקר במדינות ערביות המקיפות את ארץ ישראל ההיסטורית וברחבי העולם, במיוחד באירופה וביבשת אמריקה, כולל קהילה גדולה בארצות הברית ובצ'ילה, שהקהילה הפלסטינית שבה נחשבת לגדולה ביותר מחוץ לעולם הערבי.
דמוגרפיה > 1922

במפקד האוכלוסין של 1922 תועדו כ-73,000 פלסטינים נוצרים: 46% נוצרים אורתודוקסים, 40% קתולים (20% קתולים לטינים ו-20% קתולים מזרחיים).
במפקד זוהו למעלה מ-200 יישובים עם אוכלוסייה נוצרית. מספר התושבים הנוצרים לפי עֵדוֹת עבור כל ארץ ישראל המנדטורית היה: יוונים-אורתודוקסים 33,369, מרונים 2,382, אורתודוקסים סורים 813, קתולים לטינים 14,245, הכנסייה המלכיתית היוונית-קתולית 11,191, סורים-קתולים 323, הכנסייה האפוסטולית הארמנית 2,939, ארמנים קתולים 271, הכנסייה הקופטית 297, הכנסייה החבשית 85, אנגליקנים 4,553, הכנסייה הפרסביטריאנית 361, הפרוטסטנטים 826, הכנסייה הלותרנית 437, קהילת הטמפלרים 724, אחרים 208.